The Washington Post nashri AQSh prezidenti Donald Tramp va uning tan soqchisi Kit Shiller tasvirlangan fotosuratni e’lon qildi. Shillerning qo‘llarida bir nechta qog‘oz bo‘lgan. Ma’lum qilinishicha, ulardan birida shunday yozuv: «Jyeyms «quturgan ko‘ppak» Mettis» va AQSh mudofaa vaziri telefon raqami bo‘lgan. Foto: Evan Vucci Shu bilan birga, gazeta muharririyati buni o‘quvchilar yordamida payqab qoldi. Nashr muxbiri Reychel Manteyfel bu raqamga qo‘ng‘iroq qilib ko‘rdi va u Pentagon rahbariga tegishli ekanini tasdiqladi. Ta’kidlanishicha, shundan so‘ng WP rahbariyati Mettisning raqami bo‘lgan fotosuratni olib tashlashga qaror qilgan.